แนวโน้มดัชนีเช้าดีดขึ้น
นักวิเคราะห์ฯคาดตลาดหุ้นไทยเช้านี้ดีดขึ้น เล็งกลุ่มพลังงานนำตลาด นักลงทุนเริ่มมีความหวังมากขึ้นในการแก้ไขปัญหาในยุโรป
11 ต.ค. 2554

นักวิเคราะห์ฯคาดตลาดหุ้นไทยเช้านี้ดีดขึ้น เล็งกลุ่มพลังงานนำตลาด นักลงทุนเริ่มมีความหวังมากขึ้นในการแก้ไขปัญหาในยุโรป
นักวิเคราะห์ฯคาดตลาดหุ้นไทยเช้านี้ดีดขึ้น เล็งกลุ่มพลังงานนำตลาด จากเริ่มมีความหวังมากขึ้นเกี่ยวกับมาตรการที่จะมาแก้ไขปัญหาในยุโรป โดยเฉพาะสามารถคุมกรอบปัญหาของแบงก์ในยุโรปได้บ้างแล้วแต่ควรรอดูการประชุม 3-4 พ.ย.นี้ น่าจะมีมาตรการอะไรบ้างและคงเป็นประโยชน์ต่อแบงก์ในยุโรป ส่วนในประเทศควรติดตามเรื่องน้ำท่วมมีผลกระทบมากแค่ไหน เกี่ยวข้องกับ Sector ไหนบ้าง พร้อมแนะเทรดดิ้งช่วงสั้น โดยให้แนวรับ 920 แนวต้าน 950-960 จุด
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้คาดว่าจะดีดตัวขึ้น โดยน่าจะมีกลุ่มพลังงานเป็นตัวนำตลาด เนื่องจากเริ่มมีความหวังมากขึ้นเกี่ยวกับมาตรการที่จะมาแก้ไขปัญหาในยุโรป โดยเฉพาะสามารถคุมกรอบปัญหาของแบงก์ในยุโรปได้บ้างแล้ว
อย่างไรก็ดีควรจะรอดูวันที่ 3-4 พ.ย.นี้ที่จะมีการประชุมร่วมกันของฝรั่งเศสและเยอรมัน ซึ่งการประชุมครั้งนี้น่าจะมีมาตรการอะไรออกมาบ้าง และคงจะเป็นประโยชน์ต่อกลุ่มแบงก์ในยุโรปด้วย 
สำหรับปัจจัยในประเทศควรจะต้องติดตามเรื่องน้ำท่วมว่าจะมีผลกระทบอย่างไรบ้าง และเกี่ยวข้องกับ Sector ไหนบ้าง พร้อมแนะเทรดดิ้งช่วงสั้น โดยให้แนวรับ 920 จุด แนวต้าน 950-960 จุด